OpenLLM-France/wikimedia huggingface dataset:
# Gösta Holmér

Gustaf "Gösta" Richard Mikael Holmér (Djursdala, Vimmerby, 23 de setembre de 1891 – Estocolm, 22 d'abril de 1983) va ser un atleta suec que va competir a començaments del segle xx.
El 1912 va prendre part en els Jocs Olímpics d'Estocolm, on va disputar tres proves del programa d'atletisme. En el decatló inicialment acabà en quarta posició, però la posterior desqualificació, el 1913, de Jim Thorpe en ser acusat de professionalisme va fer que a Holmér se li atorgués la medalla de bronze. El 1982 el COI tornà a reconèixer a Thorpe com a campió olímpic, però alhora es va mantenir la medalla de bronze de Lomberg. En el pentatló fou vuitè, mentre en el salt d'alçada quedà eliminat de la final molt aviat.
El 1920, un cop superada la Primera Guerra Mundial va prendre part en els Jocs d'Anvers, on disputà les proves del decatló, en què fou quart, i els 110 metres tanques, en què fou eliminat en sèries.
Holmér guanyà els títols nacionals de pentatló de 1912, 1913, 1915, 1917 i 1920, de decatló de 1913, 1917, 1918 i 1919 i dels 110 metres tanques el 1913.
Durant la dècada de 1930, mentre era entrenador de l'equip suec de camp a través, desenvolupà la tècnica fartlek, un sistema d'entrenament que consisteix a anar barrejant diversos exercicis gimnàstics tant aeròbics com anaeròbics, principalment exercicis de velocitat.

## Millors marques

* 110 metres tanques. 15.8" (1914)
* Salt d'alçada. 1,85 metres (1917)
* Decatló, 5.889 punts (1919)

## Referències

* ↑ International Olympic Committee medal database
* 1 2 3 «Gösta Holmér Olympic Results». sports-reference.com. Arxivat de l'original el 21 de juliol 2015. [Consulta: 18 setembre 2016].
* ↑ Gösta Holmér. Swedish Olympic Committee
* ↑ Gustaf (Gösta) "Gösse" Holmér 1891-1983. storagrabbar.se
* ↑ Joe Schatzle, Jr. (November 2002) "Finding Fartlek: The history and how-to of speed play" Arxivat 2012-03-16 a Wayback Machine.. Running Times Magazine
# Gösta Persson

Gösta Persson (Estocolm, 8 de gener de 1904 - Malmö, 23 de febrer de 1991) va ser un nedador i waterpolista suec que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de bronze en la prova dels 4x200 metres lliures del programa de natació, on va fer equip amb Åke Borg, Arne Borg, Thor Henning, Orvar Trolle i Orvar Trolle. En aquests mateixos Jocs fou quart en la competició de waterpolo. Dotze anys més tard, als Jocs de Berlín, fou setè en la competició de waterpolo.

## Referències

* 1 2 «Gösta Persson Olympic Results». sports-reference.com. Arxivat de l'original el 2020-04-17. [Consulta: 27 març 2018].
* ↑ Gösta Persson Comitè Olímpic Suec
# Göte Hagström

Göte Hagström (Gagnef, 7 de setembre de 1918 - comtat de Dalarna, 5 d'octubre de 2014) fou atleta suec, especialista en curses de fons i obstacles, que va competir durant la dècada de 1940.
El 1948 va prendre part en els Jocs Olímpics d'Estiu de Londres, on guanyà la medalla de bronze en els 3.000 metres obstacles del programa d'atletisme, rere els seus compatriotes Tore Sjöstrand i Erik Elmsäter.
En el seu palmarès també destaca el campionat nacional de camp a través de 1949, així com una plata i un bronze en aquesta mateixa distància i una plata i tres bronzes en els 3.000 metres obstacles.

## Millors marques

* 5.000 metres. 14'36.8" (1942)
* 10.000 metres. 31'32.2" (1943)
* 3.000 metres obstacles. 9'01.0" (1948)

## Referències

* 1 2 Göte Hagström a Sports Reference (arxivat)
* ↑ «Göte Hagström - Sveriges Olympiska Kommitté» (en suec). [Consulta: 4 juliol 2020].
* ↑ «Track and Field Statistics». [Consulta: 4 juliol 2020].
# Haas Visser 't Hooft

Haas Visser 't Hooft (Haarlem, 20 de setembre de 1905 - Martigny, 28 de juliol de 1977) va ser un jugador d'hoquei sobre herba neerlandès que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de plata com a membre de l'equip neerlandès en la competició d'hoquei sobre herba.

## Referències

* ↑ «Haas Visser 't Hooft Olympic Results». sports-reference.com. Arxivat de l'original el 14 de novembre 2012. [Consulta: 8 maig 2018].
# Halet Çambel

Halet Çambel (Berlín, Alemanya, 27 d'agost de 1916-Istanbul, Turquia, 12 de gener de 2014) va ser una esgrimista i arqueòloga.
Va néixer a Berlín el 1916, la seva mare va ser Remziye Hanım, qui era la filla d'İbrahim Hakkı Pasha, un antic sadrazam (equivalent a primer ministre en l'Imperi Otomà) i l'ambaixador otomà a Alemanya. El seu pare, Hasan Cemil Çambel, era agregat militar de l'Ambaixada.
Va rebre la formació de pregrau d'arqueologia a la Universitat de la Sorbona a París i es va doctorar el 1940 a la Universitat d'Istanbul.
Va competir en l'esdeveniment de floret individual femení en els Jocs Olímpics de 1936. Va ser una de les dues primeres dones turques i musulmanes a competir en els Jocs Olímpics (l'altra va ser la seva companya d'equip, Suat Fetgeri Aşeni) encara que convidada per una funcionària alemanya per ser rebuda per Hitler, Çambel i la seva companya Suat Fetgeri s'hi van negar per motius polítics.
Al seu retorn a Istanbul, després dels Jocs Olímpics, va començar la seva associació amb Nail Çakırhan, un poeta comunista que es va convertir en un cèlebre arquitecte. Van estar casats durant 70 anys fins a la seva mort a l'octubre de 2008. Çambel va ser co-guardonada amb Nimet Özgüç del Gran Premi del Ministeri de Cultura i Turisme del 2010 per les seves contribucions a l'arqueologia del país.
El 12 de gener de 2014, va ser trobada morta al seu apartament a Istanbul.

## Referències

* ↑ «An archaeologist digs through her life». Nature News, 7 juliol 2010. [Consulta: 9 juliol 2010].
* ↑ «Halet Çambel Olympic Results». sports-reference.com. Arxivat de l'original el 2012-11-02. [Consulta: 6 juny 2010].
* ↑ "New fields to conquer for Muslim sportswomen" Arxivat 2021-10-19 a Wayback Machine. by Marium Sattar, The Daily Star (Lebanon), maig 30, 2012, retrieved, juny 20, 2012
* ↑ Aylin Bozyap «Pioneering Olympian Halet Cambel, who snubbed Hitler». BBC Turkish, 12-08-2012.
* ↑ http://www.tuba.gov.tr/tr/haberler/akademiden-haberler/tuba-seref-uyesi-prof.-dr.-nimet-ozguc-vefat-etti
* ↑ «Arkeolog Halet Çambel vefat etti». [Consulta: 12 gener 2014].

## Vegeu també

* İrem Karamete
# Han Yaqin

Han Yaqin (xinès: 韓亞琴) (valor desconegut, 18 d'agost de 1963) és una ex-remadora xinesa que va competir sota bandera durant la dècada de 1980.
El 1988 va prendre part en els Jocs Olímpics de Seül, on guanyà la medalla de bronze en la prova del vuit amb timoner del programa de rem.

## Referències

* ↑ «Han Yaqin Olympic Results». sports-reference.com. Arxivat de l'original el 18 d’abril 2020. [Consulta: 22 octubre 2019].
* ↑ Fitxa a worldrowing.com Arxivat 2021-01-09 a Wayback Machine. FISA
# Hannie Termeulen

Johanna Maria Termeulen, més coneguda com a Hannie Termeulen (Wiesbaden, 18 de febrer de 1929 - Amsterdam, 1 de març de 2001), fou una nedadora neerlandesa, especialista en estil lliure, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on va disputar dues proves del programa de natació. Va guanyar la medalla de bronze en els 4x100 metres lliures, formant equip amb Irma Heijting, Margot Marsman i Marie-Louise Linssen, mentre en els 100 metres lliures quedà eliminada en sèries. Quatre anys més tard, als Jocs de Hèlsinki, va disputar tres proves del programa de natació. Guanyà la medalla de plata en les proves dels 100 metres lliures i 4x100 metres lliures, formant equip amb Marie-Louise Linssen, Koosje van Voorn i Irma Heijting, mentre en els 400 metres lliures quedà eliminada en sèries.
En el seu palmarès també destaquen una medalla d'or i dues de plata al Campionat d'Europa de natació de 1947 i 1950.

## Referències

* ↑ Hannie Termeulen a Sports Reference (arxivat)
* ↑ «European Swimming Championships (Women)». [Consulta: 21 juliol 2020].
# Hans-Georg Jörger

Hans-Georg Jörger (26 de novembre de 1903 - valor desconegut) va ser un tirador d'esgrima alemany que va competir durant les dècades de 1920 i 1930.
El 1936 va prendre part en els Jocs Olímpics de Berlín, on guanyà la medalla de bronze en la prova de sabre per equips del programa d'esgrima.

## Referències

* ↑ «Hans-Georg Jörger Olympic Results». sports-reference.com. Arxivat de l'original el 2020-04-17. [Consulta: 21 març 2019].
# GThumb

gThumb és un programa gratuït i de codi obert per al sistema operatiu Linux amb funcions de visor d'imatges i d'organitzador d'imatges amb opcions per a editar imatges. S'integra fàcilment amb l'entorn d'escriptori GNOME.
Des de la versió 3.0.0, ha utilitzat el joc d'eines de GNOME Gtk3.
A partir de la versió 3.6, es pot pausar una imatge gif.
Silviu Stahie va escriure una ressenya a Softpedia explicant que el programa no és complicat d'utilitzar i que no li trobava defectes. Erik Bärwaldt, escrivint per a Linux Magazine, també criticà positivament el programa.

## Referències

* ↑ García Jiménez, Francisco «Gthumb». Mundo Linux, 8, 99, 11-2007, pàg. 34-36. ISSN: 15776883.
* ↑ García, Francisco «GThumb: nuestro pequeño taller de imágenes». Todo Linux: la revista mensual para entusiastas de GNU/Linux, 114, 5-2010, pàg. 56-59. ISSN: B24840798.
* ↑ «gThumb Brings Better Photo Browsing and Importing to Linux». Lifehacker, 14-06-2010 [Consulta: 21 març 2017]. Arxivat 6 de novembre 2018 a Wayback Machine.
* 1 2 Stahie, Silviu «gThumb Review - An Underrated Image Viewer». Softpedia, 29-01-2016 [Consulta: 5 novembre 2018].
* 1 2 Bärwaldt, Erik «Thumbs Up». Linux Magazine, 184, 2016.
* ↑ Nestor, Marius «GNOME's gThumb 3.6 Open-Source Image Viewer to Launch with Numerous New Features». Softpedia, 03-03-2017 [Consulta: 5 novembre 2018].
# Hans-Gunnar Liljenwall

Hans-Gunnar Liljenwall (9 de juliol de 1941) és un pentatleta modern que va causar la desqualificació de l'equip suec als Jocs Olímpics de 1968 per ús d'alcohol. Liljenwall va ser el primer atleta en ser desqualificat als Jocs Olímpics per ús de drogues, després que el Comitè Olímpic Internacional introduís regles antidopatge el 1967. Liljenwall s'havia pres "dues cerveses" per calmar els seus nervis abans de la prova de tir. L'equip suec va haver de retornar les medalles de bronze posteriorment.
Liljenwall també va participar en els Jocs Olímpics de 1964 i 1972. El 1964 va quedar onzè a nivell individual i quart amb l'equip, i el 1972 va quedar 25è i cinquè, respectivament.

## Referències

* 1 2 «Hans-Gunnar Liljenwall». sports-reference.com. Arxivat de l'original el 2009-05-17. [Consulta: 30 juny 2017].
* ↑ «Hans-Gunnar Liljenwall, Sweden Pentathlon, 1968». insidethegames. Arxivat de l'original el 2013-02-09. [Consulta: 30 juny 2017].
* ↑ «1968 Mexico City». insidethegames. [Consulta: 11 agost 2012].
* 1 2 «Hans-Gunnar Liljenvall» (en suec). Swedish Olympic Committee.
* ↑ Smith, Red. «Amateur Amity». A: The Red Smith Reader. Skyhorse, 1968. ISBN 9781629144863.
# Encarnación Ezcurra

María de la Encarnación Ezcurra y Arguibel (Buenos Aires, 25 de març de 1795 - ibíd., 20 d'octubre de 1838), més coneguda com a Encarnación Ezcurra, va ser una política argentina, esposa de Juan Manuel de Rosas.

## Biografia

Filla de Juan Ignacio Ezcurra i de Teodora de Arguibel, va ser esposa de Juan Manuel de Rosas, amb el qual va contreure matrimoni el 16 de març de 1813.
Des d'aquest moment es convertiria en la més fidel seguidora política del seu marit, ajudant-lo en les circumstàncies més difícils. El seu paper com a impulsora de la Revolució dels Restauradors i impulsora de la Societat Popular Restauradora (mentre el seu marit es trobava realitzant la Campanya al desert), li va assegurar al seu espòs els 17 anys de control després de 1835, ja que l'esmentada revolució va enderrocar a Juan Ramón González Balcarce. Poc després, es va crear La Mazorca, el braç armat de la Societat, i aquesta va pressionar a tots els governs interins, assegurant a Roses el desig públic que es fes efectiu el seu retorn al govern i va provocar que la Junta de Representants, l'encarregada de designar governadors, veiés al seu espòs com l'única opció per restablir l'ordre social a la província.
A partir d'aquests fets, i del triomf del seu espòs en la Campanya al Desert se li va atribuir el títol d' «Heroïna de la Santa Federació». És particularment notable que en aquella època, signada de prejudicis i amb nul·la participació femenina en la política, una dona hagi aconseguit tan altes responsabilitats. No obstant això, la seva figura es va veure enfosquida per ser la inspiradora de les vigilàncies, persecucions, acusacions, empresonaments i altres actes de violència comesos per la temible Mazorca.
La seva mort va ser imprevista, a l'edat de 43 anys, probablement a conseqüència d'una aturada cardiorespiratòria o alguna cosa semblant. La seva defunció, però, va estar carregada d'un ampli dol popular i polític, fins al punt que 25.000 persones (sobre un total de 60.000 habitants de l'època) van assistir al seu sepeli i a la processó del fèretre des del Fuerte fins al Convent de Sant Francesc. El seguici fúnebre va ser pagat per la Junta de Representants, a la qual el governador Rosas va agrair formalment la inversióel 1r de novembre de 1838.

## Enllaços externs

* James Fulton - El Fabricante del Ataúd (castellà)
* John Whitaker - El Fabricante del interior de plomo del Ataúd (castellà)
# Palau-Escorxador

El barri del Palau-Escorxador és un barri que, majoritàriament, ocupa la part est de Mataró, ocupant quasi tota la zona de Les Cinc Sénies. En 2022 tenia 7.321 habitants.
Aquest barri fou un dels beneficiaris de la Llei de Barris, que l'any 2007 va atorgar una inversió d'una inversió de 13,8 milions d'euros finançats entre l'Ajuntament i la Generalitat. Segons l'administració, en aquells moments els problemes el barri eren «la densitat, la mala qualitat i la inaccessibilitat dels edificis, i l'assimilació d'una allau d'immigrants de cultures diverses en un context de carència d'espais públics i d'equipaments».

## Referències

* ↑ «Població». Ajuntament de Mataró.
* ↑ «Rocafonda-El Palau-Escorxador». Ajuntament de Mataró.
# Vormela

Vormela és un gènere de mamífers carnívors de la família dels mustèlids que conté una sola espècie vivent, el turó marbrat (V. peregusna), i diverses d'extintes. Aquest grup apareix en el registre fòssil durant el Vil·lafranquià (Miocè superior). El seu representant més antic conegut és V. petenyii, de Bulgària, que podria ser l'avantpassat del turó marbrat. V. beremendensis podria ser-ne un sinònim, una espècie a part o fins i tot una espècie d'un altre gènere. L'altre animal classificat en aquest gènere és V. prisca, de la Xina.

## Referències

* ↑ Entrada «Vormela» de la Paleobiology Database (en anglès). [Consulta: 30 abril 2023].
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Píties

Píties (grec antic: Πυθιάς, Pythiás) és el nom dels personatges següents:
* Píties d'Assos, biòloga de l'antiga Grècia
* Píties (filla d'Aristòtil)
# Erich Rademacher

Erich Rademacher (Magdeburg, 9 de juny de 1901 - Stuttgart, 3 d'abril de 1979) va ser un waterpolista i nedador alemany que va competir durant les dècades de 1920 i 1930. Era germà del també waterpolista Joachim Rademacher.
El 1928 va prendre part en els Jocs Olímpics d'Amsterdam, on va guanyar la medalla d'or en la competició de waterpolo. En aquests mateixos Jocs va guanyar la medalla de plata en la prova dels 200 metres esquena del programa de natació. Quatre anys més tard, als Jocs de Los Angeles, guanyà la medalla de plata en la competició de waterpolo.
En el seu palmarès també destaquen una medalla de plata i una de bronze als campionats d'Europa de waterpolo (1926 i 1931) i dues medalles d'or en els 200 metres esquena (1926-1927). Durant la seva carrera va establir diferents rècords del món en els 200 metres esquena, 200 iardes esquena i 100 i 500 metres esquena, així com 15 rècords nacionals. No va disputar els Jocs de 1920 i 1924 perquè Alemanya no hi fou convidada.
Durant la Segona Guerra Mundial va lluitar al front Oriental, on fou capturat pels russos i empresonat fins al 1947. Durant el captiveri patí importants ferides a la cara. En tornar a Alemanya va treballar com a agent d'assegurances a Braunschweig i Stuttgart. El 1972 fou incorporat a l'International Swimming Hall of Fame.

## Referències

* 1 2 3 «Erich Rademacher Olympic Results». sports-reference.com. Arxivat de l'original el 9 de març 2009. [Consulta: 27 juliol 2018].
* ↑ Rademacher, Erich (genannt Ete) Arxivat 2016-03-03 a Wayback Machine.. Magdeburger Biographisches Lexikon
* ↑ ERICH RADEMACHER (GER) 1972 Honor Swimmer/Water Polo Player. International Swimming Hall of Fame
# Erich Schriever

Erich Schriever (valor desconegut, 6 d'agost de 1924 - 29 d'abril de 2020) fou un remer suís que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de plata en la prova del quatre amb timoner del programa de rem. Formà equip amb Rudolf Reichling, Emil Knecht, Pierre Stebler i André Moccand. En el seu palmarès també destaquen una medalla d'or i una de plata al Campionat d'Europa de rem de 1953 i 1954, en ambdós casos fent equip amb Peter Stebler; i una de bronze en el vuit amb timoner el 1947.

## Referències

* ↑ «Erich Schriever Olympic Results». sports-reference.com. Arxivat de l'original el 31 de gener 2012. [Consulta: 10 juny 2019].
* ↑ Rudern - Europameisterschaften (Herren - Doppelzweier) a sport-komplett.de
* ↑ Rudern - Europameisterschaften (Herren - Achter) a sport-komplett.de
# Ernesto Ambrosini

Ernesto Ambrosini (Monza, 29 de setembre de 1894 - Monza, 4 de novembre de 1951) fou un atleta italià, especialista en els 3.000 metres obstacles, que va competir a començaments del segle xx.
El 1920 va prendre part en els Jocs Olímpics d'Anvers, on disputà tres proves del programa d'atletisme. Guanyà la medalla de bronze en la cursa dels 3.000 metres obstacles. En els 3.000 metres per equips fou cinquè i en els 800 metres quedà eliminat en sèries.
Quatre anys més tard, als Jocs de París, disputà dues proves del programa d'atletisme, els 3.000 metres obstacles i els 3.000 metres per equips, però en ambdós casos quedà eliminat en sèries.
Entre 1920 i 1923 guanyà 10 títols nacionals sobre diferents distàncies.

## Millors marques

* 800 metres. 1:59.0 (1920)
* 1.500 metres. 4' 07.3" (1921)
* 5.000 metres. 15' 18.8" (1922)
* 10.000 metres. 32' 46.0" (1923)
* 3.000 metres obstacles. 9' 36.6" (1923)

## Referències

* 1 2 3 4 «Ernesto Ambrosini Olympic Results». sports-reference.com. Arxivat de l'original el 28 de gener 2012. [Consulta: 10 desembre 2017].
* ↑ Ernesto Ambrosini a trackfield.brinkster.net
# Ernst Felle

Ernst Felle (26 d'abril de 1876 – 1959) va ser un remer alemany que va competir cavall del segle xix i el segle xx. El 1900 va prendre part en els Jocs Olímpics de París, on guanyà una medalla de bronze en la prova de quatre amb timoner com a membre de l'equip Ludwigshafener Ruderverein.

## Referències

* ↑ «Ernst Felle Olympic Results». sports-reference.com. Arxivat de l'original el 13 de desembre 2012. [Consulta: 19 setembre 2015].
# Ernst Küppers

Ernst Küppers (Viersen, 9 de juliol de 1904 - Nordhorn, 24 de juliol de 1976) fou un nedador alemany que va competir durant les dècades de 1920 i 1930. Es casà amb Reni Erkens i fou el pare d'Ernst-Joachim Küppers, ambdós destacats nedadors.
El 1928 va prendre part en els Jocs Olímpics d'Estiu d'Amsterdam, on fou cinquè en la prova dels 100 metres esquena del programa de natació. Quatre anys més tard, als Jocs de Los Angeles, tornà a ser cinquè en la mateixa prova.
En el seu palmarès destaca una medalla de plata en els 100 metres esquena del Campionat d'Europa de natació de 1934 i el campionat nacional dels 100 metres esquena de 1927, 1928, 1929, 1930, 1932 i 1933. Un cop finalitzada la Segona Guerra Mundial passà a exercir d'entrenador.

## Referències

* 1 2 Ernst Küppers a Sports Reference (arxivat)
# Ernst Pistulla

Ernst Pistulla (Goslar, 28 de novembre de 1906 - Rússia, 14 de setembre de 1944) va ser un boxejador alemany que va competir durant les dècades de 1920 i 1930. Va morir lluitant a Rússia durant la Segona Guerra Mundial.
El 1928 va prendre part en els Jocs Olímpics d'Amsterdam, on guanyà la medalla de plata de la categoria del pes semipesant, en perdre la final contra Víctor Avendaño.
Com a professional, entre 1929 i 1935, va disputar 41 combats, amb un balanç de 28 victòries, 7 derrotes i 6 combats nuls.

## Referències

* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
* ↑ «Ernst Pistulla Olympic Results». sports-reference.com. Arxivat de l'original el 2 de març 2012. [Consulta: 20 setembre 2018].
* ↑ Ernst Pistulla a BoxRec
# Ernst Winter

Ernst Winter (Frankfurt del Main, 30 d'octubre de 1907 - República Socialista Federativa Soviètica de Rússia, 1943) va ser un gimnasta artístic alemany que va competir durant la dècada de 1930.
El 1936 va prendre part en els Jocs Olímpics de Berlín, on disputà vuit proves del programa de gimnàstica. Guanyà la medalla d'or en la prova del concurs complet per equips, mentre en les proves individuals finalitzà més enllà de la quinzena posició en totes elles. El 1934 va guanyar la medalla d'or en la prova de barra fixa i la de bronze en la d'equips del Campionat del Món de gimnàstica artística.
Va lluitar al Front Oriental de la Segona Guerra Mundial, on morí el febrer de 1943.

## Referències

* 1 2 «Ernst Winter Olympic Results». sports-reference.com. Arxivat de l'original el 19 de setembre 2011. [Consulta: 11 juliol 2019].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# Erwin Blask

Erwin Blask (Wydminy, 20 de març de 1910 - Frankfurt del Main, 6 de febrer de 1999) va ser un atleta alemany, especialista en el llançament de martell, que va competir entre les dècades de 1930 i 1950.
El 1936 va prendre part en els Jocs Olímpics de Berlín, on va guanyar la medalla de plata en la prova del llançament de martell del programa d'atletisme.
L'agost de 7 d'agost de 1938 aconseguí el rècord del món del llançament de martell amb un llançament de 58,13 metres, però dues setmanes després el va perdre en favor del seu compatriota Karl Hein, que llançà el martell a 58,77 cm. A finals d'aquell mateix mes d'agost l'aconseguí recuperar, amb un llançament de 59,00 cm i no el va perdre fins 10 anys més tard, el 1948.
En el seu palmarès també destaca una medalla de plata al Campionat d'Europa d'atletisme de 1938 i cinc títols nacionals de llançament de martell (1935, 1939-40, 1950-51) i dos de llançament de pes (1933 i 1934).

## Millors marques

* llançament de martell. 59,00 cm (1938)

## Referències

* 1 2 3 «Erwin Blask Olympic Results». sports-reference.com. Arxivat de l'original el 17 d’abril 2020. [Consulta: 17 maig 2019].
* ↑ Erwin Blask. trackfield.brinkster.net